Lan handia egiten ari gara Zestoan pribatizazioaren aurka eta lanpostu duinen defentsan. Lanketa honen barruan kokatzen dugu gaurko protesta. Elkarretaratzea egin aurretik, Ekimen Ibiltariaren baitan ere, prekarietatearen aurkako tailerra egin dugu, dinamika ibiltariak bisitatu dituen beste herrietan egin bezala. Sindikatuko 33 delegatuk hartu dute parte tailerrean, 18 enpresa desberdinetakoak.\nAzkoitian eta Azpeitian egongo gara bihar Ekimen Ibiltariarekin, baina, aldi berean, Deba-behea eskualdera iristiko gara; Eibarrera, hain justu. Hauxe da Eibarreko biharko egitaraua:\n-9:30ean, prekarietatearen aurkako tailerra, Eibarko Kultun, LABeko delegatuei zuzendua.\n-12:30ean, elkarretaratzea Untzaga plazan, "Eibarko ospitale berrian, zerbitzuen subkontrataziorik ez!" leloarekin.\n-17:00etan, Gune Antiprekarioaren irekiera, Untzaga plazan.\n-18:00etan, hitzaldia Gune Antiprekarioan, "Pentsioak eta emakumea: duintasunez bizi ala biziraun" izenburupean.


Albisteak archivos - Page 79 of 89 - Red de Parques de Euskadi\nAbenduan jakinarazi zuten “Erronka bat Parkerako” berrikuntzako ekimen irekia zer erronkak irabazi zuten. Euskadiko Parke Teknologikoen Sareak urtero antolatzen du ekimen hori hiru lurraldeetan. Sareko enpresetan lan egiten duten pertsona guztiek har dezakete parte eta ekimenaren helburua Parkea eta bertan instalatutako enpresak hobetzen lagunduko duten ideiak identifikatzea da. Eva Larrarekin hitz egin dugu. AJL OPHTALMIC...\nCIC energiGUNE, energiaren biltegiratzearen sustapenerako AEPIBAL enpresa elkartean sartu da\nAliantza horren bitartez, ikerketa guneak indartu egiten du ezagutza zientifikoa eta teknologikoa industriara transferitzeko duen orientazioa, sektoreko enpresekin eta beste eragile batzuekin lankidetza zuzena ezarriz CIC energiGUNE, energia elektrokimikoaren eta termikoaren biltegiratzearen arloan Europan erreferentea den ikerketa gunea, AEPIBALeko, pila, bateria eta energiaren biltegiratze enpresen elkarteko, kide da jadanik. Horren ondorioz, CIC energiGUNEk indartu egiten...\nArabaTICek teknologia digitalak gerturatzen ditu aprobetxamendu profesional hobea egiteko\nMaiatzaren 6tik 16ra arte, Artiumen hainbat hitzaldi izango dira doan, eta horietan 4.0 Industria eta zibersegurtasuna izango dira protagonista ArabaTICen hirugarren edizioa SPRIk bultzatu du Enpresa Digitala programaren bidez, eta maiatzaren 6tik 16ra arte egingo da Gasteizko Artiumeko auditoriumean. Oraingo edizioa bi astean zehar egingo da, astelehenetik ostegunera, eta egunean hitzaldi bakarra izango da. Horietan...\nMinbizia duten gaixoentzako tratamendu pertsonalizatua egiten lagunduko duen sistema garatzen ari da Ceit-IK4 zentroa\nEritasun onkologikoei aurre egiteko tratamenduak sustatuko dituen plataforma garatzen ari dira Euskadi osoko hainbat zentrotako ikertzaileak. Mikrofluidoen teknologiak eta data analytics teknologiak uztartuz sortzen diren sinergiak baliatu nahi dira, minbiziaren diagnostikoan lagunduko duen sistema garatu eta gaixotasunari aurre egiteko terapiak lortzeko asmoz. Horretarako, eredu igarleak eragingo dituzten datuak bildu nahi dira. Proiektu hau garatzen ari...\nParkea Musik Fest: Parkeen arteko musika-jaialdia lankidetzan. Parte hartzera animatuko?\nBaserri Antzokia -Bizkaiko Zientzia eta Teknologia Parkea ekainak 7, ordubietatik aurrera Musika-tresnarik jotzen baduzu, kantatzen baduzu edo talde bat baduzu, eta gainera Euskadiko Parke Teknologikoren batean lan egiten baduzu, jadanik izena eman dezakezu Parkea Musik Fest 2019ko kartelean egoteko. Aurtengo musikaldia ekainaren 7an egitekoa, Baserri Antzokiko Bizkaiko Zientza eta Teknologiaren Parkean izango da. Ez utzi...\nEuskadiko Parke Teknologikoetako Sareak INSPIRA STEAM aurkeztu du Sareko enpresen aholkulariek proiektuarekin bat egiteko\nJardunaldiak Euskadiko hiru Parkeetan egin dira. Horietan izan dira INSPIRA STEAM 2018an parte hartu duten zenbait aholkulari. Inspira STEAM Euskadin proiektu aitzindaria da eta nesken artean bokazio zientifiko-teknologikoa bultzatzea du xede. Ekimenak ikerketa-, zientzia- eta teknologia-munduko emakume profesionalek eskaintzen dituzten sentsibilizazio- eta orientazio-ekintzak ditu oinarri. Araba, Bizkaia eta Gipuzkoakoa Parkeek hainbat jardunaldi antolatu dituzte Sareko...\nEuskaltelek Gorakide saria jaso du, Gorabide elkartearen eskutik, telekomunikazio-operadoreak desgaitasun intelektuala duten pertsonekin erakutsitako konpromisoagatik, elkartearen Pertsona Hurbilerrazak programan parte hartu baitu Sariak Euskaltelen egindako trebakuntza-saioen garrantzia erakusten du: izan ere, konpainiako zenbait pertsonak sentsibilizazio-saio interaktiboetan parte hartu dute, desgaitasun intelektuala duten pertsonekiko jarrera eta interakzio positiboak sustatzen laguntzeko. Saio horiek Euskaltelen Derioko egoitzan egin...\nUdalekuak 2019 – Arabako Parke Teknologikoa\nParte-hartzea, talde lana, inspirazioa, sormena, jolasa, irudimena… Arabako Teknologi Parkeak Hazian Kultur Elkartearekin Udalekuak edizio berri bat jartzen du martxan Arabako Teknologi Parkeko Eraikin Nagusian. Udalekuak Programa 3 eta 11 urte arteko neska-mutilei zuzenduta dago. Ekainaren 24tik uztailaren 19ra izango da, asteko lau bloke monografiko eta independentetan sailkatuta. Txanda: ekainaren 24tik 28ra Txanda: uztailaren 1etik...\n‘Toki Pommes’ proiektuan parte hartzen ari da NEIKER, Euskadiko Nafarroako eta Akitania Berriko barietate autoktonoak identifikatu, ebaluatu eta sustatzeko asmoz Sagarrondoaren gaur egungo ekoizpen sistema barietate kopuru txiki batera dago mugaturik, eta horiek molde intentsiboko landaketetan lantzen dira, non produktibitateak duen lehentasuna, kalitate organoleptikoko eta dastamenezko parametroak alde batera utzita NEIKER-Tecnalia sagarrondoaren barietate autoktonoak identifikatzen...\nGipuzkoako Zientzia eta Teknologia Parkeak sortu du proiektua, talentuaren nazioarteko merkatuan Parkeko enpresen posizionamendua sendotzeko, talentua erakartzeko eta hari eusteko estrategiak eta jarduketa-planak garatuz eta ezarriz eta beren marka enplegatzailea hobetuz Gipuzkoako Zientzia eta Teknologia Parkeak “Employer Branding” proiektua jarri du martxan: oinarri teknologikoa duten enpresetan talentua erakartzea eta hari eustea. Proiektuak Gipuzkoako Foru Aldundiaren...


MARA-MARA ESKOLA | Una escuela del ser que no excluye el saber, porque sólo cuando “yo soy” puedo “saber verdaderamente” Rebeca Wild\nUna escuela del ser que no excluye el saber, porque sólo cuando “yo soy” puedo “saber verdaderamente” Rebeca Wild\nMOMENTO DE LA ESCUELA MARA-MARA JUNIO 2014\nRECORRIDO CON EL AYUNTAMIENTO DE BARRIKA 2013-2014\nMARA-MARA ESKOLAREN MOMENTUA Ekaina 2014\nEskolaren sorkuntzaren prozesuaren parte egiteko asmoz, azken aste hauetan izan diren berriak hurbildu nahi dizkizuegu,\nEskolan familia asko interesatuta zaudetenez gero, izan diren aldaketei buruz eguneratu nahi zaituztegu.\nBarrikako Udalarekin egindako lana: Zoritzarrez, eta urte honetan zehar Udaletxe honekin egindako lan guztia gorabehera, ezin izan da behar bezain argia den akordio batetara iritsi, gure energiak espazio/udal honetan jartzen jarraitzeko.\nTaldearen egoera eta etapa berrirako lanaren trantsizioa: Zuekin prozesu honetan egon den taldea trantsizioan dago eta proiektuarekin jarraitzeko identifikatu duen pertsona talde bati pasatzen dio lekukoa. Talde berri honek, aurreko taldearen kide batzuek barne, hatzen du txanda.\nTalde berri honen asmoa Bizkaian eskola aktibo bat sortzea da. Bederatzi profesionalez osatutako lan-talde honek, ume bakoitzaren ikaste prozesuekin aktiboa eta adeitsua den ikaskuntza batengatik egiten dute apustu.\nLan talde honek heziketa sortzailean, autodidaktismoan… formakuntza duten hezkuntza eremuko profesionalez osatuta dago eta eskola-proiekturako zereginak eta akzioak aurreratzen diren lan-batzorde ezberdinetan antolatzen da: arlo pedagogikoa, arlo ekonomikoa, kokapen arloa, komunikazioa eta difusioa.\nEskolaren izena: Mara-Mara familia elkarteak, argitasun handiagorako, bi proiektuen izenak eta irudiak bereizi nahi ditu. Elkarte bezala eskolari laguntzen jarraituko du. Beraz, proiektuak Mara-Mara deitzeari uzten dio eta laster eskolaren izena komunikatuko dizuegu.\nAukera guztiak begiratzen ari garela transmititu nahi dizuegu. Hori dela eta, taldea egiteko astia, gogoeta-garaia eta barneko lanerako denboraldi bat hartuko dugu. Zuekin kontaktua mantentzen jarraitu nahi dugu, bai posta elektronikoz, bai etorkizuneko topaketetan, egiten ari garen aurrerapenei buruz informazioa luzatzeko.\nGogo handia eta lan egiteko energia daukagu proiektu hau erreal eta posiblea egiteko.\nTalde sustatzaile berria\nAtsegiñe, Auria, Eider, Jone, Maider, Oskar, Patricia, Raul y Ziortza


Donostian orain dugu aukera – BiziLagunEkin\nCovid-19ak dakarren soka luzeak ispiluaren aurrean jarri du gure gizartea, ezarritako garapen ereduaren oinarriak errotik astinduz. Birusak eragindako osasun larrialdiari, jada gogorki pairatzen hasiak garen krisialdi sozioekonomiko sakonaren ondorioak batzen zaizkio. Ziurgabetasunez beteriko testuinguru kezkagarri honen aurrean berehalakoa eta unibokoa izan da agintea duten eragileen erreakzioa. Ganorazko gogoeta ariketa patxadatsuei muzin eginik, hazkunde mugagabearen gurpil zoroari berrekiteko borondate irmoa erakutsi dute; lehengo lepotik burua. Gardentasun eta erabaki-hartze partekatuaren printzipioei uko egiten dion gobernantza eredu zaharkituari jarraiki, maila desberdinetan onartutako erabaki eta irtenbideek jomuga berbera partekatzen dute: krisiaren eztandaren aurreko egoerara itzultzeko ahaleginak biderkatu eta horretarako baliabideak jartzea, alegia.\nErabat agerikoa da azken hamarkadaz geroztik Donostia nozitzen ari den eraldaketa. Turismoaren masifikazioa; Monolaborantza eta mendekotasun ekonomikoa; Hirigintza proiektu izarigabeak; Gune eta baliabide naturalen harrapakaritza; Etxebizitza prezioen gorakada; Alokairu turistikoen areagotzea; Funts-putreen ezarpena; Hotel jardueren hedapen neurrigabea; Langileriaren prekarizazioa; Auzoen desitxuratzea; Gertuko merkataritzaren desagerpena; Kultura eta ondarearen merkantilizazioa; edota Euskararen zokoratzea, besteak beste. Aurreko errealitatea gutxi balitz, atarian dugun krisialdiari aurre egiteko, koxkari estualdi berri bat emateko intentzioa dakarkigute baleko konponbide bakartzat. Besteak beste, espazio publikoaren okupazio komertziala, edota turismoaren erakarpena lortzeko lurraldearen sustapena lehenesten dituzten kanpainak eta laguntza publikoak iragarri dituzte.\nGure irudiko, ordea, gizarteak bizi duen astinaldia eta turismo jarduerak izan duen geldialdiak, Donostiaren eta donostiarron bizimoduan berebiziko eragina duten hainbat kontu birplanteatu eta aldatzeko sekulako aukera eskaintzen digu.\nOrain dugu aukera hiri espazioaren pribatizazioari aurre egin eta kale eta plazetan herritarren eguneroko bizitza komunitarioari lehentasuna emateko. Berriki onartu da jarduera komertzialek kalea are eta gehiago okupatzeko baimena. Honek gune irekien pribatizazioa areagotzea dakar, hiri-espazioa kontsumoan oinarritutako harremanetarako euskarri hutsala bihurtuz. Joera honen ordez, espazio amankomunak jendearen eguneroko interakzio arruntak (ez-merkantilistak) ahalbideratzeko kontzebitu daitezen eskatzen dugu. Horretarako azpiegitura eta baliabide kolektiboak (iturriak, eserlekuak, aterpeak, kale-jolasak, kultur eta kirol guneak…) garatzea lehendabiziko pausu bat izan daiteke.\nOrain dugu aukera arrisku sanitario, ekonomiko eta sozialen aurrean ahul egiten gaituen indibidualismoaren ordez, auzo-bizitza eta gertuko harreman sareak erdigunean jartzeko. Azken hamarkadetan norbanakoen isolatze eta deserrotzea handitzen ikusi dugu (norberak bere larrua salba beza). Orain, osasuna eta segurtasuna argudiotzat hartuz, prozesu honen azeleratzea etor daiteke, jendearen arteko elkar-urruntzea bultzatuz. Dena den, krisialdi honek zerbait azalarazi badu, bizilagunen arteko elkartasun uholdea eta tokian-tokiko harreman eta elkarlaguntzaren garrantzia eta eraginkortasuna da. Hori da hain zuzen ere gizarte bezala indartu beharreko bidea, gertutasunean ematen diren elkar-zaintza jardute eta ekimenak lagunduz, elkar-truke sozialei bide eginez, eta tokian-tokiko eragile sozialen ekinbidea erraztuz.\nOrain dugu aukera turismo jarduera espekulatzailean oinarritutako ekonomiaren ordez, eredu orekatu baten alde beste sektoreetako jarduerak sustatzeko. Krisialdi honek agerian jarri du monolaborantza turistikoan oinarritutako espezializazio produktiboak ehun ekonomikoa erabat ahultzen duela. Kanpo-indar eta kanpo-baldintzekiko mendekotasunak hiriko ekonomiaren zaurgarritasuna indartu du, ustekabekoen aurrean indarge utziz. Hortaz, ulertezina izango litzateke indar publikoek berriz ere, ziurgabetasuna besterik ez dakarkigun turismoaren aldeko apustua egitea. Hartara, tokikotasunean oinarritutako jarduera ekonomiko jasangarri eta anitzak sustatzeko hautua egitea beharrezkoa da, oinarrizko beharrizanei erantzuteko zaintza jarduerak lehenetsiz, gizarte berrikuntzari loturiko ekintzailetza sustatuz eta herri-merkataritza suspertuz.\nOrain dugu aukera krisi garaian langileak ziurgabe uzten dituen turismo sektoreko lanpostu prekarioak baztertu eta lan-baldintza duinak eskuratzeko. Argi dago, turismoari estuki loturiko jardueretako langileak izan direla krisialdiaren adierazpide ekonomikoaren lehendabiziko kaltetuak. Sektorearen ahultasunaren isla, lan-baldintza prekarioenak jasaten dituzten langileengan erori da lehendabiziko kolpe zuzena. Sektoreari loturiko lanpostuen ezaugarriak berrikusi eta berrantolatzeko garaia da, lan-baldintzen duintasuna lehen lerrora ekarriz.\nOrain dugu aukera baliabide publikoak hiri-marka eta turismoaren sustapenean xahutu ordez, herritarren oinarrizko behar sozioekonomikoetara berbideratzeko. Baliabide publikoak lehentasunez, ezin dira bideratu esku gutxitan banatzen den turismo jardueraren negozioa elikatzera. Egoera honetan, osasun arriskuak eta kalte ekonomikoak areagotzea ekar litzateke nazioartekotzeak eta bisitarien erakarpenak. Horregatik, aurrekontu publikoak eta finantzaketa ahaleginak herritarren momentuko larritasun sozioekonomikoak arintzera zuzentzeko eskakizuna egiten dugu, aurrera begira, norabide estrategikoa hiriko barne garapena eta gizarte ekintzailetza sustatzera bideratuz.\nOrain dugu aukera bisitariak erakartzera zuzendutako ekitaldi masiboak bertako herritarren ikuspuntutik berpentsatu eta, interes komertzialak alboratuz, hauen gaineko kontrol publikoa berreskuratzeko. Hainbat ekitaldi kultural arrakastatsu, herrikoi izaeraz mozorrotuta, merkantilizatu egin dira eta patrozinatzaile pribatuen esku utzi dute hiriko kultur eskaintza, hiri-espazioaren erabilera eta beste hainbat pribilejio. Krisialdia abagunetzat hartu eta ekitaldi kultural herrikoiak jatorrietara itzularazteko esfortzua egitea eskatzen dugu. Tokiko kulturarentzat lehentasun eta doako irisgarritasun unibertsala aldarrikatzen dugu beraz, ekitaldien gaineko kontrol publikoa berreskuratu eta bertako sortzaileen alde egiteko eskatuz.\nOrain dugu aukera etxebizitzak pisu turistiko bezala erabiltzeari muga jarri eta bizileku bezala alokatzera bultzatzeko. Azken urteetako joerarekin jarraitzea bideraezina da baldin eta Donostia hiri bizikor eta abegitsu bezala irudikatzen badugu. Turismoaren masifikazioak alokairu arruntera bideratutako etxebizitzen urritze eta garestitzea ekarri du. Iraganeko akatsetatik ikasi eta bizi dugun presio turistikoaren beherakada hau baliatzeko beharra daukagu. Behingoz, etxebizitzak bertan bizitzeko direla ulertu eta jarduera espekulatiboak mugatzea exigitzen dugu. Balizko neurrien artean, krisialdiak kalteturikoen alokairua ordaintzeko laguntza zuzenak harik eta gehiago indartzea; alokairu sozialera zuzendutako udal etxebizitzen parkea handitzea; eta etxebizitzen alokairuari gehienezko salneurriak ezartzea aipa daitezke.\nOrain dugu aukera hotel berriak irekitzeko baimenak emateari utzi eta hiriko hotel eskaintzaren hazkundea gelditzeko. Jarduera turistikoen masifikaziorekin batera hotel eskaintzaren hazkunde esponentziala eman da Donostian. Azken urteotako hiri paisaia, hotel eraikuntza eta irekiera etengabeak markatu du hein handi batean. Errealitateak ordea laster ekarri ditu gauzak bere onera, gertatutako hazkundea neurrigabea eta desorekatua izan dela gordinki erakutsiz. Gauzak horrela, azpisektorea benetan erregulatzeko garaia dela diogu. Hotelen hedapen eta irekiera baimen berriak emateari uko egiteaz gain, funtzionamendu araudiak zorrozteko garaia da.\nOrain dugu aukera makro-azpiegituretan eta autoan oinarritutako ereduaren ordez, oinezkoei eta bizikletei espazioa emango dien mugikortasun eredu jasangarria indarrean jartzeko. Hazkundearen mesedetan, hipermugikortasuna erraztu eta denbora-distantzia erlazioak bizkortzeko, garraio azpiegitura erraldoien eta autoaren ikuspegitik pentsatua izan da hiria orain arte. Bizi dugun etenaldiak berriz, oinarrizko mugikortasun beharrizanak bestelakoak direla agerrarazi du. Argi geratu da oinezko eta txirrindulentzako espazioen hedadura eskasa dela eta gaur gaurkoz, auzoen arteko jarraikortasuna eta iragazkortasuna ez direla bermatzen. Horrenbestez, arloko aurrekontu publikoa, erradiala ez den garraio publiko eta mugikortasun sarea egituratzera bideratzeko eskaria egiten dugu.\nOrain dugu aukera Santa Klara uhartea eta balio ekologikoa duten hiriko beste guneak turistifikatu ordez, naturaren kontserbazioa bermatzen duten babes-neurriak hartzeko. Turistifikazioaren gurpil zoroan murgildurik, eragile publikoek hiriko gune naturalen ustiaketa axolagabeari ekin diote azkenaldian. Hiriko ingurumena eta arnasgune naturalak merkaturatzeko prest dauden euskarri sinpletzat kontsideratzen dituzten honetan, balio ekologikoa duten eremuen gaineko presio antropikoa murriztu eta babes osoa bermatzeko neurri eraginkorrak hartzea exigitzen dugu. Udalerriko gune naturalen inbentarioa egiteko; natur-guneen erabilera arautegi integralak eratzeko; narriatutako espazio naturalen lehengoratzea gauzatzeko; eta ingurumenarekiko kontzientziazio jarduerak garatzeko konpromezua eskatzen dugu.\nOrain dugu aukera erabakiak alde bakarrez, gardentasunik gabe eta interes pribatuen eraginpean hartu ordez, turismo-ereduaren gaineko parte hartzea, eztabaida eta donostiarrek erabakitzeko aukera bermatzeko. Turismo eredu eta jarduerekin zerikusia duten erabaki-hartze prozesuak gardentasun falta eta alderdikeria printzipioetan oinarritu dira orain arte, iritsi kritikoak isilarazi eta erdeinatuz. Donostiarren pentsamolde eta ikuspegien aniztasuna kontuan hartzeko, turismo jarduerak hirian dituen ondorio sozial, ekonomiko eta ekologikoen gaineko behatoki independentea eratzea beharrezkotzat jotzen dugu. Gainera herritarrek eta hiriko gizarte antolatuak beren buruari eragiten dioten erabakietan parte hartze zuzena izateko sistemak eratu behar dira..\nMahai gainean jarritako errezetek lehengo “normaltasuna” berrezartzea bilatzen duten heinean, argi dago krisialdi honek ezer gutxi aldarazi duela batzuen ikuspegia eta jardunbidea. BiziLagunEkin plataformatik ordea, argi daukagu herritarrok itoaldira garamatzan hiri eredua bere osotasunean berrikusiz, desazkunde turistikorantz urratsak emateko garaia dugula eta orain dugula aukera ezin hobea.\nArgitaratze-data 2020-05-31 2020-06-14 Egilea bizilagunekinEtiketak Iritzia\nAurrekoa Aurreko sarrera: Osasunaren eta espazio publikoaren defentsan, donostiarren eskubide kolektiboa delako\nHurrengoa Hurrengo sarrera: Santa Klara uhartea eta itsasargia babesteko aldarrikapena Gipuzkoako Batzar Nagusietara iritsi da


Tori.eus, fitxategiak partekatzeko euskarazko doako zerbitzua - Debagoiena - Goiena.eus\nItziar Larrañaga 2017-05-23 08:14\nWeTransfer ezagunaren pareko euskalduna sortu dute PuntuEUS Fundazioa eta dinahosting.com erakundeek lankidetzan. Euskaraz izateaz gain, guztiz doakoa da Tori.eus-ek eskaintzen duen zerbitzua.\nPasa den asteazkenean, Azpeitian egin zen II. Internet Eguna aprobetxatuz PuntuEUS Fundazioak Tori.eus, fitxategiak online partekatzeko zerbitzua da aurkeztu zuen. Orain artean ez zen euskarazko horrelako zerbitzurik existitzen; era honetako zerbitzu gehienak ingelesez daude, eta gutxi batzuk gaztelaniaz, Tori.eus-ek euskarazko hutsunea beteko du. Gainera, ez da ordainpeko bertsiorik egongo, hau da, Tori.eus-ek eskaintzen duen guztia eskuragarri izango dute erabiltzaileek ezer ordaindu gabe.\n2Gb arteko fitxategiak partekatu ahal izango dira. Prozesua oso erraza da, bidaltzailearen emaila idatzi, fitxategiei buruzko informazio mezua idatzi, fitxategiak gehitu eta Tori!\nModu erraz eta azkarrean erabiltzeko diseinatuta dago Tori.eus. Baina nahi izanez gero, bidalitako fitxategiak gehiago babesteko aukera gehigarriak ere eskaintzen ditu: bidali nahi diren dokumentu, argazki edo bideoak zifratzeko aukera eskaintzen du pasahitz bat ezarriz; honetaz gain, deskargatzeko epemuga ezberdinak (gaur, bihar, astebete edo 15 egun) zehaztu daitezke eta baita deskarga kopurua mugatu.\nAukera aurreratuetan, ikusgarritasuna zehazte aukera ere eskaintzen du zerbitzuak. Horrela, fitxategiak publikoak diren edo soilik bidalitako helbideetatik deskargatzeko aukera eskaini nahi den zehaztu daiteke.


Inbasioa Manchesterren - Tolosaldea - Tolosaldeko ataria\nIrati Hartsuaga 2013-10-29 11:12\nJoan den astean Realak Manchesterrera mugitu zituen milaka zaleen artean zen Irati Hartsuaga tolosarra.\nManchesterrera Reala ikustera eginiko bidaiaren kronika idazteko eskatu zidaten. Sarrerak eskuartean eta bidaia antolatuta, asteartean sartu ginen autobusean, Manchesterrerantz, 45 lagun. Aurpegi ezagun asko, lagunak batzuk, beste batzuk guztiz ezezagunak. Lasarten ere jaso genituen beste dozena erdi bat lagun, haraino iritsia baitzen gure bidaiaren berri.\n24 ordu luze aurretik, lehenbiziko lana mus txapelketa antolatzea izan zen. Bikoteak osatu, eta autobuseko mahai bakarrean hasi ziren partidak. Frantzia zeharkatu ahala, ilundu zuenean, literak muntatu eta lotara. Calais-ko tunela igarotzeak piztu zigun jakin-minak bakarrik eten zuen gaueko loa; jakin-minak, eta gau hotzaren erdian, pijama jantzita, karneta erakustera atera beharrak, noski.\nErrepidearen ezkerreko errailetik iritsi ginen Manchesterrera, Realaren mota guztietako ereserkiak autobusean jarrita. Lehen realzalea leihotik ikusi genuen, topatuko genuenaren iragarle. Autobusetik jaitsitakoan, tantaka ikusi genituen elastiko txuri-urdinarekin jantzita zebiltzanak, tanta zaparrada bihurtu ziren pixkana, eta uholde, azkenean. Benetako inbasioa zen hura. Tolosarrak nonahi, kale kantoiko musikariak ere, Realeko bufandak soinean eta ikurrina bizkarrean… Bidean ezezagunen batekin talka egindakoan ere, «barkatu» zen entzuten zen lehen hitza, eta ez «excuse me» edo «sorry», espero zitekeen bezala.\nManchesterreko plazarik ezagunenetako batean, Cathedral Gates-en, elkartu gintuzten realzale guztiak. Eskoziar batzuk ere baziren tartean, kamiseta txuri-urdinarekin, «Real Sociedad from the Basque Country» kantari. Tabernara sartu, eta Sarri-sarri eta Ikusi mendizaleak bozgorailuetan. Benetako inbasioa arlo guztietan. Zale txuri-urdin bat (Anoetan sarrerak erosteko ilara kudeatu zuena) Old Trafford-era joateko kalejira antolatzen hasi zen, baina kantu batekin eten genuen plazan geunden guztiok. «Guk euskaraz, zuk zergatik ez?». Kasu egin zigun.\nEta orduan, kalejira. Bost kilometroko kalejira. Oinez eraman gintuzten bildu gintuzten tokitik, futbol zelairaino, eta bost kilometrotan isildu ere egin gabe joan ginen, animoz beterik. Berdin, zelaira iritsitakoan; barrura sartu eta isildu gabe jarraitzen genuen kantari,beroketak egiten ari ziren jokalariak animatuz. Partidak ez zituen gure eztarriak itxi, ez gintuen, bigarren minutuan geure atean sartutako golak, mututu. Ez dadila animo faltagatik izan, «Jo ta ke, irabazi arte!». Ez zen nahikoa izan, tamalez. Partida bukatuta ere, kantari jarraitu genuen, horretara joan baikinen, animatzera. Zelaia hustuta ere gu han, isildu gabe. Realeko jokalariak berriro atera ziren aldagelatik zelaira, eskerrak ematera, eta guk are ozenago kantatu genien. United klubekoek ere eskerrak eman zizkiguten bozgorailuetatik, gure jarreragatik: «We will see you in San Sebastian». Hotelera buelta ere kantari egin genuen autobusean, gure eztarri urratuekin eta indar urrituekin. Kantari, nekearen nekez loak hartu gintuen arte.\nGure bidaia ez zen hor amaitu (mus txapelketa finalerdietan dago), baina bai Realari segika egin dugun zatia. Esperientzia zirraragarria izan da; neure burua forofotzat ez daukadan arren, inork baino ozenago egin nuen garrasi. Hunkigarria izan zen, Old Trafford-eko sarrerako karteletan, Erreala-zaleok ongi etorri Old Trafford-era euskaraz idatzita ikustea. Hiru puntu beltz baino ez: kalejiran gindoazela bertako jarraitzaileek gure artera bota zuten garagardo lata, Reala animatzeko kantuen gehiengoa gaztelaniaz izatea, eta…. ah, eta emaitza! «We will see you in San Sebastian»…


Endoskopia - Wikipedia, entziklopedia askea.\nEndoskopiak barneko organoak ikusteko proba osagarriak dira. Diagnostikoak lortzeko erabiltzen dira, baina baita tratamendu moduan ere.\nEndoskopioak dira proba hauek egiteko aparatuak. Labur deskribatuta, mutur batean argia eta kamera dituen hodiak dira, beste muturrean medikuak ikusteko bisorea egonda.\nGorputzaren zulo batetik sartuta, endoskopioaren bidez azter daiteke bidean dauden organoak eta abar. Hodiaren bidez tresna txikiak pasa daitezke prozedura diagnostiko eta terapeutikoak egiteko: biopsiak, lesioen erresekzioak eta abar.\nNeumologoak, digestio-aparatuko espezialistak, ORLko espezialistak, zirujauak eta traumatologoak dira batik bat teknika hauetaz baliatzen dira medikuak.\nSakontzeko, irakurri: «Medikuntzaren historia»\n1806an Philip Bozzini izan zen lehenengoa "Lichtleiter" (argi-eramalea) "giza gorputzaren kanalak eta barrunbeak aztertzeko" asmatzen. Hala ere, "Vienako Elkarte Medikoa"k ez zuen ontzat hartu "bitxikeria" hau.\n1822 arte ez zuten erabili endoskopio bat lehen aldiz gizakiekin, William Beaumont zirujau militarrak eginda Michigan-en (AEB).\n1897an Gustav Killian alemaniarrak egin zuen lehendabiziko bronkoskopia.\n1908an lehen aldiz erabili zituzten bonbilla txikiak endoskopioaren barruan, histeroskopia batean.\nEndoskopia motak[aldatu | aldatu iturburu kodea]\nGastroskopia: Ahoaren bidez sartuta, hestegorria, urdaila eta heste meharraren hasiera aztertzen ditu.\nKolonoskopia: Uzkitik sarturik, heste lodia begiratzen du.\nLaparoskopia: Abdomenean zulo txikia eginda, barrunbe hau aztertzeko.\nERCP (Endoscopic retrograde cholangiopancreatography): pankrea eta behazun-bideak ikusteko.\nErrinoskopia: Sudurra ikusteko.\nBronkoskopia: Sudurraren bidez, trakea eta birikak aztertzen du.\nTorakoskopia eta mediastinoskopia: Toraxean zuloa eginda, barrunbeak begiratzeko.\nGernu- eta ugaltze-aparatuak:\nZistoskopia: Uretraren bidez puxikaraino ailegatzen da.\nKolposkopia: Baginaren bidez, zerbixa aztertzeko.\nHisteroskopia: Umetokia ikusteko.\nArtroskopia: Artikulazioetan ibiltzeko.\nBNF: 11981678b (data)\nOrriaren azken aldaketa: 19 uztaila 2021, 23:55.


Urbano VI.a - Wikipedia, entziklopedia askea.\n202. Aita santu\n1378ko apirilaren 16a - 1389ko urriaren 15a\n← Gregorio XI.a - Bonifazio IX.a →\n← Niccolò Brancaccio (en) - Landolfo Maramaldo (en) →\nElizbarrutia: Roman Catholic Archdiocese of Bari-Bitonto (en)\n1364ko martxoaren 21a -\n← Giovanni Cortello (en)\nElizbarrutia: Roman Catholic Archdiocese of Acerenza (en)\nNapoli, c. 1318\nErroma, 1389ko urriaren 15a (70/71 urte)\npolitikaria, unibertsitateko irakaslea eta apaiz katolikoa\nUrbano VI.a (Napoli, 1318 inguru - † Erroma, 1389ko urriaren 15a) Eliza Katolikoaren 202. Aita Santua izan zen 1378 eta 1389 urteen bitartean. Bere hautaketa ez zen frantziar kardinalen gustukoa eta Mendebaldeko Zisma sortu zuen.\nWikimedia Commonsen badira fitxategi gehiago, gai hau dutenak: Urbano VI.a\nMultimedia: Urbanus VI\nBNF: 119972437 (data)


Euskara | Noaua Kultur Elkartea - Part 2\n“Proiektu oso ona da Usurbilentzat eta gipuzkoarrentzat”\nBy\tnoaua\ton\t2018-10-17\tin\tEkonomia, Euskara, Hezkuntza, Hirigintza, Ingurumena, Jendartea, Kultura, Politika\twith\t0 iruzkin\nUsurbilgo Udalak bezala, proiektu oso ontzat jo dute Gureak-ek, Elkarrek eta Michelinek asteazken honetan Artzabalen sinatu duten hirigintza-hitzarmena. Gogoan izan, hitzarmen honi esker Gureak eta Elkar Michelingo lurretan kokatuko direla. Gureak: “Behar puntual batetik Donostialderako irtenbide batera joko dugu” “Proiektu oso ona da Usurbilentzat eta gipuzkoarrentzat”, zioen Gureak-eko lehendakari Iñaki Alkortak. Haientzat “behar puntual batetik […]\nHitzaldia eta erakusketa, hitzordu bikoitza gaur Mundualdiarekin Sutegin\nBy\tnoaua\ton\t2018-10-17\tin\tEuskara, Hezkuntza, Jaiak, Jendartea, Kultura\twith\t0 iruzkin\nSorterri guztietako herritarren topagunea dugun Mundualdia bueltan datorkigu ekitaldi ugarirekin. Larunbatean (urriak 20) izango da jaialdia, baina lehenago hasiko dira girotzen. Asteazken honetarako deitu dira lehen hitzorduak; “Munduko hizkuntza gutxituak etxean. Zer dugu elkarrengandik ikasteko?” argazki erakusketa eseki dute Sutegiko erakusleihoan. Erakustaretoan bestalde, “gaurko migrazio mugimenduak xenofobia eta elkartasuna” hitzaldia iragarri dute gaurko baita (uria 17) […]\nEuskaraldira begirako batzarra eragileekin gaur 18:00etan Potxoenean\nBy\tnoaua\ton\t2018-10-17\tin\tEuskara, Jendartea, Kultura\twith\t0 iruzkin\nHilabete pasatxo baino ez da falta euskararen erabilera sustatzera datorren Euskaraldia abiatzeko; gogoan izan, azaroaren 23tik abenduaren 3ra ospatuko da Euskal Herri osoan. Baita Usurbilen ere. Herri mailan osatua den batzordeak prestaketa lanak abian ditu aspaldi. Herritarrentzako izen ematea zabalik da baita. Izena emandakoek formazio saioak jasotzeko aukera izango dute datozen asteotan, UEMA-ren eskutik Potxoenean. […]\nPello Añorga ipuin kontalaria Sutegira itzuliko da gaur 18:00etan\nBy\tnoaua\ton\t2018-10-17\tin\tAisia, Euskara, Jendartea, Kultura\twith\t0 iruzkin\nAsteazken honetan urriaren 17an itzuliko da ipuin kontalari eta idazle ezaguna Sutegi udal liburutegira. 6 urtetik gorakoei zuzendutako saioa eskainiko du 18:00etan hasita, Usurbilgo Udalak antolaturiko ekitaldiaren baitan. Bestalde, gogoan izan, Arantxa Urretabizkaia gonbidatu dutela urriaren 24rako 19:00etan liburutegira. Hondarribiko alarde parekideari lotutako bere bizipenez diharduen “Bidean ikasia” liburua ahotan hartuko dute Euskarazko Irakurketa Topaketaren […]\nBy\tnoaua\ton\t2018-10-16\tin\tEkonomia, Euskara, Hezkuntza, Ingurumena, Jendartea, Kultura\twith\t0 iruzkin\nUrriaren 25ean zabalduko da, Errigoraren udazken parteko elkartasun kanpainako otarrak eskatu nahi dituzuenontzako izen emate epea. “Euskarari puzka” ekimenak bost urte bete ditu jada eta urtemuga berezi hau eskertzeko baliatu dute egitasmo honen sustatzaile diren Errigorak, AEK-k, Ikastolen Elkarteak eta Sortzen-ek. “2013-2018 urte bitartean, 800.000 euro bideratu ditugu Nafarroa hegoaldeko euskalgintzara. Errigoraren sorreratik 5 urte igarota […]\nHaur eta gaztetxoentzako hitzordu ugari egunotan Usurbilen eta Aginagan\nBy\tnoaua\ton\t2018-10-16\tin\tAisia, Euskara, Jendartea, Kultura\twith\t0 iruzkin\nAisialdiari lotutako hainbat hitzordu egunotan haur eta gaztetxoentzat Usurbilen eta Aginagan. Ziortzaren ikasturte berriaren abiatzea, malabareak ludotekan, “Zure ametsetako gela” Aginagan edota Pello Añorga Sutegi udal liburutegira dator. Segidan dituzue xehetasunak. Ziortza, ikasturte berrira begira Abiatzear du Ziortza G.E.-k ikasturte berria. Lehenengo saioen ordutegiak ere finkatu dituzte: -DBH 1-2: urriak 19 (ostirala), 20:00. -DBH 3: […]\nEuskaraldira begirako batzarra eragileekin asteazkenean\nBy\tnoaua\ton\t2018-10-15\tin\tEuskara, Jendartea, Kultura\twith\t0 iruzkin\nUsurbil, Mundualdira begira\nBy\tnoaua\ton\t2018-10-15\tin\tAisia, Euskara, Jaiak, Jendartea, Kultura\twith\t0 iruzkin\nSorterri guztietako herritarren topagunea dugun Mundualdia bueltan datorkigu ekitaldi ugarirekin. Larunbatean (urriak 20) izango da jaialdia, baina lehenago hasiko dira girotzen, asteazkenerako deitu baitira lehen hitzorduak; “Munduko hizkuntza gutxituak etxean. Zer dugu elkarrengandik ikasteko?” erakusketaren irekiera eta “Gaurko migrazio mugimenduak xenofobia eta elkartasuna” hitzaldia SOS Arrazakeria eta Amher elkarteen eskutik, urriaren 17an 19:00etan hasita Sutegiko eraustaretoan. MUNDUALDIA […]\n250tik 2. orria«12345...102030...»Azkena »


Ander Iruretagoiena: "Politikoki ez da zuzena izango, eta ez dugu izan nahi" - Zarautz - Zarauzkohitza.eus\nAnder Iruretagoiena: "Politikoki ez da zuzena izango, eta ez dugu izan nahi"\nAritz Mutiozabal 2021-03-18 09:00\nAnder Iruretagoiena zuzendaria. (Aritz Mutiozabal)\nGizartean ahotsik ez duten kolektiboei presentzia eman nahian, ‘Nahiak’ telesaila lantzen aritu da Ander Iruretagoiena (Zarautz, 1994) zuzendaria. Momentuz, kapitulu pilotua filmatuko dute aurki.\nNahiak ikus-entzunezkoarekin buru-belarri ari zara lanean. Nola sortu zen proiektu honetan murgiltzeko ideia?\nDuela urtebete hasi zen hau guztia, konfinatu gintuztenean. Hasiera batean, Elizalde zinema izenburua zeukan eta websail bat izateko asmoa zuen, baina proiektua aldatzen joan garen heinean, eraldatze bortitza izan du. Gipuzkoako Foru Aldundiaren Susperka dirulaguntza jaso genuen, eta, ondoren, 2deo Tabakalerako ikus-entzunezko edukien laborategien deialdirako aukeratu gintuzten. Era berean, Gehitu Euskal Herriko lesbiana, gay, transexual eta bisexualen elkartearekin aritu gara elkarlanean. Harrezkero, proiektua garatzen aritu gara, eta orain azken fasean sartuta gaude.\nEraldaketa bortitza izan duela diozu.\nBai, hala da. Hasiera batean, Elizalde zinema izeneko websail bat zelako, eta orain Nahiak telesaila delako. Lau atal grabatzeko asmoa genuen, baina orain kapitulu pilotu bat grabatuko dugu, eta, ondoren, hori ETBri saltzeko asmotan gara.\nNolatan erabakitzen duzue webetik telebistara jauzi egitea?\n2deo Tabakalerako ikus-entzunezkoen laborategiko kideekin hitz egiten aritu ginen, eta esan ziguten lantzen ari ginena ez zela websail bat. Harago zihoala eta telesail bat izan beharko lukeela. Planning-a aldatzen joan gara, eta sekulako bolumena hartu du. Websail bat herren geratzen zenez, telesaila egitearen erronkari heldu genion.\nAzken fasean sartuta zaudetela aipatu duzu. Zein egoeretan zaudete une honetan?\nEntseguetan ari gara, preprodukzioaren azken faseetan. Kapitulu pilotua errodatzeko hilabete baino gutxiago geratzen zaigu, eta asmoa dugu muntaia maiatzean zehar egitekoa, maiatzaren bukaeran estreinatzeko Tabakaleran bertan.\nDiru bilketa kanpaina ere hasi duzue proiektua finantzatzeko.\nDiru bilketa kanpaina jarri dugu abian Verkami.com plataforman, 5.000 euro lortzeko asmoarekin. Diru horrekin lantaldearen zati bati ordaintzea da gure nahia. Aurrekontuaren zati bat estalita dugu dirulaguntzei esker, baina oraindik ere gastu batzuk ditugu kolokan. Kanpaina martxan dago, baina ez dakit helburua lortuko dugun... Lortzen ez badugu ere aurrera jarraituko dugu.\n«Estereotipoak saihesten, ahaztutako talde sozialak ikusgai jartzen dituen euskarazko serie inklusibo bat». Modu horretan definitu duzue telesaila.\nGure telesaileko protagonista emakume transexual bat da. Itsaso da, 22 urte ditu eta aurki unibertsitateko ikasketak bukatuko ditu, baina pixka bat galdua dago bizitzan. Bere desirak eta nahiak zeintzuk diren ezagutzera emango ditu: bidaiatu, mundua ezagutu, bizi... Tartean, ordea, zerbait gertatuko da, eta istorioa irauli egingo da guztiz.\nElizalde zinema sailarekin hainbat atal egiteko asmoa genuenez, zinemako txarteldegitik hainbat pertsonaia igaroko ziren: emakume transexuala, down sindromea duen gizonezko bat eta akondroplasia duen beste bat. Emakume transexualaren gaiarekin beste mundu bat ireki zitzaigun, eta horri heldu genion Nahiak sortuz. Era berean, beste bi pertsonaiak mantendu genituen. Azkenean, gure xede nagusia da ahotsa ematea gizartean ahaztuak dauden kolektiboei.\nErreferente izatea nahiko al zenuke?\nErreferenteak baditugu, eta uste dugu hau ere erreferente izan daitekeela. Pertsonaia nagusia nahiko potentea da, Vera Alonsok antzezten duena, eta iruditzen zaigu indar handia hartuko duela. Erreferente bat bihur daiteke Euskal Herrian, ikur bat. Gainera, gidoia lantzerakoan, Naizen elkartearekin jarri ginen harremanetan, baita gure protagonistarekin ere, ahalik eta errealistena izan zedin dena. Ongi informatu gara; ez da azaletik landutako gidoi bat.\nUmore zirikatzailea izango duela ikus daiteke Interneten jarri duzuen aurrerapen bideoan.\nPolitikoki ez da zuzena izango, argi eta garbi. Ez dugu izan nahi, eta politikoki zuzenak izaten baldin bagara, gure helburuetatik at egongo litzateke hau guztia. Beraz, estereotipo guztiak hautsi nahi ditugu. Adibidez, down sindromea duen mutilak dio une batean: «Tontoak garela pentsatzen du». Horrelako dialogoekin edo egoerekin egunerokoari buelta ematen saiatu gara. Gainera, gidoia irakurri duen jendeari zirrara eragin dio, zaila delako ulertzea planteatzen dugun gaia. Errespetua ematen dio askori, eta egia da errespetua eduki behar dugula, baina ez dakit zenbateraino eramaten gaituen errespetuak gai horiek baztertzera. Errespetua ematen dute, baina hesia jauzi egin behar da. Guk hala egin dugu, betiere koherenteak izanik istorioarekin. Gainerakoan, freskotasuna, ukitu makarra, sarkasmoa eta umore beltza ditu. Ez du inor hotz utziko.


Komunikazio Online Internet bidez - BIDEO-TXATA. Online Dating!\nUlertu behar dugu, edo ez dakit informazio batzuk\nInterneten, zein agertu ez hain aspaldi, gaur egun bihurtu, besterik gabe, ordezkaezina bizitzako esparru guztietan (gutxienez, ez duela ehun urte, ez zegoen Internet, Bai, eta, hiru, duela hamar urte, ordenagailua izan zen, aurrekaririk, trikimailu bat, ez aipatzearren Internet)Modurik errazena Interneten sartzeko. Erosi behar duzu zerbait. Internet izango da, halaber, oso erabilgarria izango da hemen.\nInternet lagunduko dizu gai honetan\nBegiratu behar duzu lan bat. Interneten, eskuratu ahal izango duzu, ia edozein informazio eta zerbitzuak, webguneak arakatzeko web orrian, eta bilerak antolatzeko. Izan ere, gehienak gizarte-sareak ziren zuzendutako Topaketak eta sozializazio oso arrazoi horregatik. Baina badira ere bereziak Datazio guneak non dastatu ahal izango duzu, aurkitu zure bazkide, hautagai, edo papera senarra edo emaztea. Izan ere, aldez aurretik identifikatzeko, bikote ardura izan zen ezkontza bat bitartekari nor izango litzateke, biltzeko eta, seguru asko adierazten bikote perfektua.\nBaina orain NEA Institutua du nabarmen gainditu bere posizioa, zeren rol hori, zerbait bezala, ikusezin, baino gehiago hartu ditu, Internet osoa, hala nola. Pertsona delako, gazteak barne, bilatzen pare bat Interneten.\nBatzuk ikusi ahal izango duzu arrazoi hau. Lehenik eta behin, hau da, eza zuzeneko komunikazioa. Bide batez, lehen pertsona, zirkulua ezagutza, zein zen nahiko mugatua zen, nahiko zaila aurkitzeko pare bat. Orain zailtasunak gero eta gehiago dira, zeren dentsitatea bizitza, esan bezala, handitzen, egunero eta orduro. Etxeko lanak, etxeko lanak egiteko, hau zirkulu mugitzen gehienak gure garaikideak, baina kanpo zirkulu hau ia ezer lortuko du. Eta noiz lanean, batez ere ordezkariek beren sexuaren arabera.\nBeno, ez kalean, bere burua ezagutzen.\nGainera, pertsona modernoa, beti oinez eta korrika kalean konturatu gabe, ez pertsona bezala, baina, askotan, eta zer urteko denbora. Bezain laster dute azkenik iritsiko Gabonetako sofa, nahiz eta gazteek, sarritan, nahi ez joan edonon eta cling ordenagailuaren sagu bat bere burua murgildu mundu birtualean bere ezagutzen ingurumena. Zoritxarrez, gazte askok ezin komunikatzeko (utzi bakarrik elkar ezagutzen) dira ez delako online ezta bizitza errealean.\nNahiz eta nerabe asko, errazagoa da (eta infinituki errazagoa) bete eta komunikatzeko norbait sare sozial bat, Gabonetako patioan. Guk nahi ala ez, errealitatea da zuzena arteko komunikazioa nerabe asko eta jende gaztea da, besterik gabe, ulertezina eta ezohikoa. Eta kanpo nahiko zirkulu itxi komunikazio eskola bizitza, ez da, askotan, mundu birtual bat da, non da infinituki errazagoa elkartu eta komunikatzeko (gutxienez, gazte asko). Eta, batez ere, Internet bihurtu da leku bat ikerketa jende askok, ez bakarrik lan edo eskuineko produktua, baina, aldi berean, lagunak aurkitzeko, edo, are gehiago, bizitza bazkide bat.\nChat erruleta -"Duh."Bezeroak botatzen\nБелән танышу немцами, брачное агентство, бөтен җирдә\ngabe video chat difusio video hitzaldian izen-ematea gabe chat erruleta online izen-ematea gabe chat erruleta erregistroa neska bideo-txata helduentzat magoak free chat bideo datazio guneak chat bideo-free online izen-ematea gabe bideo Datazio guneak datazio harremana


Home ›2021eko edizioa ›Artistak ›Begoña Salazar\nBegoña Salazarrek bere bizitzaren zati handi bat liburuak eskuz sortzen eman du. Getxoko Albumak egin baino lehen, Altsasu, Olazti eta Etxarri-Aranatzi buruzko antzeko argitalpenak egin zituen, herritarrek harekin partekatzen zituzten argazkiak baliatuz eta liburuok, egin ondoren, herri bakoitzeko liburutegi, taberna, zapata-denda eta beste hainbat tokitan eskuragarri ipiniz. Duela 25 urte baino gehiago Getxora bizitzera etorri zenean, Begoña Portu Zaharrari buruzko albumak sortzen hasi zen, bera bizi den auzoari buruzkoak, hain zuzen ere. Orduz geroztik, 200 argitalpen tematiko baino gehiago egin ditu auzo, jai herrikoi edota herriko data historikoei buruzkoak. Ale hauetako bakoitzaren argazkietan denboraren joana erraz igarri daiteke orografian, arkitekturan, ohituretan eta bizilagunen bizitzan.\nArtisau-argazkien albumak sortzea eta partekatzea sormen- eta sozializazio-tresna bat da Begoñarentzat, bere inguruan bizi diren pertsonekin harremanetan jartzeko eta esperientziak, pasadizoak eta hausnarketak partekatzeko aukera ematen baitio. Aldi berean, koadernatutako milaka argazkiak Getxoko herri-memoriaren tresna dira, bertako biztanleen irudietatik abiatuta herriaren historia dokumentatzen dute eta.\nAltsasun (Nafarroa) jaio zen Begoña Salazar, artisten familiartean. Txikitatik zituen gustuko artisau-lanak. Eskuzko lanak egiteko trebetasun handia zeukan eta gaitasun hau bat etorri zen laborategiko teknikari gisa izango zuen ogibidearekin. Abilezia horiek, urte batzuk geroago, beren argazki-album ospetsuen artisau-lanketa ekarri zuten. Begoña 2005ean hasi zen argazki-liburuak sortzen bere jaioterrian eta, gaur egun, herri honetako liburutegi publikoan kontsulta daitezke. 2009az geroztik, berrehundik gora album sortu ditu Getxori buruz, duela 25 urtetik bizi den herria. Bertan Portu Zaharreko nafarra bezala da ezaguna.\n*Fede ona: proiektu hau osatzen duten irudi guztiak artistari utzi zaizkio aldez aurretik baimena emanda, baina argazki hauetakoren batean zeure burua ikusi eta webgunetik kentzea nahi baduzu, jar zaitez gurekin harremanetan hemen.\nNon: Azokaren aurrealdea (8. zenbakia mapan)\nNon: La zapatería de Pedro (9. zenbakia mapan)\nHelbidea: Torrene 7-9, Algorta\nOrdutegia: Astelehenetik ostiralera 10:00 – 14:00


Rayco Sánchez – Taupaka\n16 urterekin Rap-a ezagutu zuen eta geroztik Euskaraz eginiko errimak jorratzen darama. Norte Apache taldearekin, 4 diska eta EP bat argitaratu dituelarik, Euskal Herriko txoko orotatik, eta Buenos Aires, Paris, Madrid eta Bartzelonan zuzenekoa aurkezteko aukera izan du.\n2016.urtean, mikrofonoari deskantsua eman, eta istorioak idazteari ekin zion, “Opio Errebeldea, futbola, iraultza eta gizarte aldaketa” liburua argitaratuz. Bertan, futbola, harmailak, futbolariak, entrenatzaileak, bidaiak, futbol zelaiak gizarte aldaketarekin lotura duten 40 istorio biltzen ditu.\nBere pasioetako bat, hezitzaile lana maite dituen zaletasunekin lotzean datza. Horretan, futbola eta Hip-Hoparen bitartez inklusio tailerrak, baloreen lanketa, gatazken kudeaketa etab. Tailerrak landu ditu.\nAurkezle lanak, eta Hamaika TBrentzako kolaborazioak ere egin izan ditu…\nPraktikan, Opio Errebeldea “futbola, iraultza eta gizarte aldaketa”, liburua argitaratu da. Bertan, futbola, harmailak, futbolariak, entrenatzaileak, bidaiak, futbol zelaiak, gizarte aldaketarekin lotura duten 40 istorio biltzen ditu.\nOEtik, gizarte ekimenekin mahainguruak konpartitu ditugu, eta futbolaren arlo pedagokikoa erabili dugu hezkuntza tailer ezberdinak antolatzeko honako gaiak landuz: autoestimua, talde jarrera, errespetua, gatazken kudeaketa, baloreak, adimen emozionala, inklusibotasuna etab. Honako lanak, Nikaraguan, Argentinako Buenos Airesen “Villas de Emergencia”, eta Oriol Romeu futbolariaren kanpusean jorratu dira.\nFutbola, “herriaren opioa” bezala erabili daitekela badakigu, baina guretik, “herriaren askatasunerako” erraminta bezala ulertzen dugu: rebelde, herrikoia, sexu eta arrazen arteko ezberdintasunik gabekoa, denona azken finean.\nGure jomuga, esperientzien ezagutzan eta hauen konpartitzean datza, elkartzen gaituenean indartuz.\nOPIO ERREBELDEA “FUTBOL VASCO EN PRIMERA PERSONA”\nRayco Sánchez: “Opio errebeldea”


Zuria eta aratza — dantzan.eus\nHemen zaude: Hasiera › Hemeroteka › Zuria eta aratza\n'Bestea / L'autre' Lekua: Bilboko La Fundicion aretoa. Data: Urriak 25.\nAzken aulkiraino beteta agertu da bigarren egunez Bilboko La Fundicion aretoa Matxalen Bilbaoren Bestea / L'autre piezarekin, eta horrek erakusten du BAD festibalaren markoan estreinatu den lan honek ikusmin berezia piztu duela.\nOraingo honetan Iparraldeko Mugaz Gaindiko Laborategi Koreografiko delakoarekin elkartu da dantzaria bere ibilbide eszenikoa aberastu nahian, eta bertako Johanna Etxeberrirekin izandako elkarlana esanguratsua suertatu da, ez bakarrik bultzada ikaragarria eman diolako Matxalenen aspaldiko estilo ezagunari, baizik eta Mizel Thereten abstrakzio lirikoaren bidean edo bide horren atarian jarri duelako. Nik behintzat espero dut denon onurako izango dela etapa berri hau eta Bilboko dantzaren panorama konformistan zorroztasun eta diziplina irizpideak ezartzen lagunduko duela.\nIrakurle prestuenek gogoratuko zutenez, duela gutxi ikusi genuen Miarritzeko Maitaldian Thereten azken sorkuntza —Zisnearen azken kantuak— berak eta Johanna Etxeberrik dantzatua, eta, lanaren planteamenduari kasu eginez gero, lepoa egingo nuke Mizel bera ez dela urrun ibili oraingo sorkuntzatik, eta eskertzekoa da, dantzaren araztasunaren hobe beharrez.\nBestea / L'autre-k bestearen existentziaren auzian arakatzen du, taula gainean elkarren antza duten bi dantzari agerraraziz. Behegain zuriak eta zurietan oinarritutako argiztapenak nolabaiteko itxura klinikoa eman diote analisiari, eta biek jantzi dituzten praka beltzek eta diseinu soileko kasakek dantzari bien liraintasun heldua azpimarratu dute. Soiltasunean ere oinarritu da mugimenduaren diseinua, ibilera lasaiak eta jarrera estatiko ilaunak konbinatuz eta bestearen paraleloan edo kontrastean jardunez. Planteamendu abstraktu horretan nabarmenak izan dira eskortzo leuneko irudien ugaritasuna eta airea dantzari bien artean ezartzearen beharrizana.\nMuturreko abstrakzio gogor horretan isilune luzeak izan dira nagusi, eta soinua etorri denean Marc Canoren konposizio latzak entzun ditugu, zarata hutsetik hurbil eta ikusleen gogoa nahigabetuz. Nik beti uste izan dut ezin direla ikusleekiko zubi guztiak dinamitatu, baina badirudi horixe izan dela lan honen nahietariko bat. Hala ere, ongi etorria izan dadila, bide berriak esploratzeko gogoaren izenean.\nMatxalen Bilbao eta Johanna Etxeberri dira Bestea piezako bi dantzariak. Z / EZEZAGUNA


Orduko 5.000 kilometro egiteko gai den hegazkin supersoniko bat diseinatu dute | Consumer\nOrduko 5.000 kilometro egiteko gai den hegazkin supersoniko bat diseinatu dute\n2050era arte iritsiko ez den aparailuak Paris eta Tokio lotuko ditu bi ordu eta erdian\nAirbus hegazkinak egiteko filialaren jabe den EADS europar partzuergo aeronautikoak bi ordu eta erdian Paris eta Tokio lotzeko gai den hegazkin supersoniko baten proiektua aurkeztuko du Le Bourgeteko Aeronautika Aretoan. Gaur egun, Parisen kanpoaldean dago, eta 11 ordu ditu. Eraikitzaileak momentuz bakarrik argituko du etorkizuneko hegazkinaren maketa, 2050ean hegan egin nahi duena eta orduko 5.000 kilometro egiteko gai izango dena, soinuaren abiadura baino lau aldiz gehiago.\nGainera, aparatuak gas kutsatzaile gutxi isuriko ditu, erregai biologikoak erabiltzen direlako, “Le Parisien” birakariak prototipoaren xehetasunen arabera. Le Bourgeteko Aretoko izarretako bat izango dela agintzen du hegazkinak, mundu aeronautikoko aktore nagusiak Parisko iparraldean elkartzen dituen bi urteko hitzordua.\nEADSek dio supersoniko berriak (Concorde hegazkinetik irteteari utzi eta zortzi urtera aurkeztuko da haren maketa), hots, soinu-langa hausteko gai den azken merkataritza-aparatuaren proiektuak, 60 eta 100 bidaiari bitartean garraia ditzakeela, aurrekoaren 120 bidaiarien aldean. ZEHST izenarekin (Zero Emisssion HyperSonic Transportation), hegazkina “konpainien estandarra 2050ean” bihur daiteke, Jean Botti EADSko teknologia- eta berrikuntza-arduradunak esan zuenez.\nAbiadura apartekoa izateaz gain (Concorderen bikoitza), proiektuaren arduradunek kutsadura-maila txikia nabarmentzen dute, bioerregaiak, hidrogenoa eta oxigenoa erabiltzeari esker. Atmosferaren gainetik hegan egingo duela ere diote, itsas mailatik 32 kilometrora, gaur egungo hegaldi komertzialetatik 11 kilometrora edo aurreko supersonikotik 18 kilometrora. Berezitasun horri esker, “geruza atmosferikoa ez kutsatzea” lortuko du, eta 5.000 kilometro orduko abiadura ere bai, Bottiren arabera.\nHegazkina modu klasikoan aireratuko da, itsas algekin egindako erregai biologikoz elikatutako bi turborreaktoreri esker. Bost kilometroko altuerara iritsitakoan, hidrogenoaren eta oxigenoaren nahasketa batek bultzatutako hiru motorrek hartuko dute errelebua, Ariane suzirietan erabilitako teknologiatik abiatuta sortutako hirugarren erreaktore baten laguntzarekin. Orduan, hegazkinak soinuarena baino 2,5 aldiz abiadura handiagoa lortuko du, Concordek baino gehiago. Baina aparatua 23 kilometrora iristen denean, hots, supersoniko mitikoak baino bost kilometro gehiago, erreaktoreak jarriko dira martxan, orduko 5.000 kilometrora, aparatuaren gurutzaldi-abiadurara, iristeko. Lurreratzea ere modu klasikoan egingo da, turborreaktoreek bultzatuta.\nemisioak gases contaminantes-eu hegan egin hegazkinak pasajeros-eu